标题：1280年
历史纪年
公元1280年，元朝至元十七年
通鉴记载
世祖圣德神功文武皇帝至元十七年（庚辰，一二八零年）
春，正月，丙辰，立迁转官员法：凡无过者授见阙，物故及过犯者选人补之，满代者令还家以俟。又定诸路差税课程，增益者即上报，隐漏者罪之。
诏括江、淮铜及铜钱、铜器。
辛酉，以海贼贺文达所掠良妇百三十馀人还其家。
广西廉州海贼霍公明、郑仲龙等伏诛。
甲子，敕泉州行省；“山寨未即归附者率兵拔之，已拔复叛者屠之。”
录收宋二王功，以总管张?宣为沿海招讨使，千户罗璧为管军总管。
先是阿尔哈雅、呼图特穆尔等下荆南、江西、广西、海南之地，凡得州五十八，峒夷山獠不可胜计，所俘三万二千馀人，悉役为奴，自置吏治之，责其租赋。行台御史以为言，戊辰，敕御史大夫姜卫检核之，并放为民。
置行中书省于福州。
蒙古汉军都元帅张弘范卒。
弘范自厓山入朝，赐宴内殿，慰劳甚厚。未几，瘴疠疾作，帝命尚医诊视，遣近臣临议用药，卫士监门止杂人无扰其病。病甚，沐浴易衣冠，扶掖至中庭，面阙再拜，退坐，命酒作乐，与亲故言别，出所赐剑甲付子珪曰：“汝父以是立功，汝佩服勿忘也。”端坐而卒，年四十三。
弘范好读书，过目通大义，善应对。初从巴延下建康，军中会诸将颁赏，弘范后至，巴延曰：“军中会集，后至者罪，虽勋旧不贷，汝何敢尔。”弘范曰：“出战不敢后，受赏耻居先。”巴延无以难。居常曰：“律己廉则公明自生，赏罚信则人皆效力，不怀报怨之心则怨亦自释。”闻者韪之。后追封淮阳郡王，谥献武。
二月，乙亥，张易言高和尚有秘术，能役鬼为兵，遥制敌人。命和尔果斯将兵与高和尚同赴北边。
丁丑，达尔布罕以云南行省军攻定昌路，擒总管谷纳，杀之。诏达尔布罕还，以阿达代之。
云南行省右丞尼雅斯拉鼎等上言：“缅国舆地形势，皆已在臣目中。臣先奉旨，若重庆诸郡平，然后有事缅国。今四川已底宁，请益兵征之。”帝以问丞相托里图哈，托里图哈曰：“陛下初命发士卒六万人征缅，今尼雅斯拉鼎止欲得万人。”帝曰：“足矣。”遂诏尼雅斯拉鼎将精兵万人征之。
尼雅斯拉鼎又建言三事；其一谓：“云南省规措所造金簿，贸易病民，宜罢。”一谓：“云南有省，有宣慰司，又有都元帅府。近宣慰司已奏罢，而元帅府尚存。臣谓行省既兼领军民，则元帅府亦在所当罢。”一谓：“云南官员子弟入质，臣谓达官子弟当遣，馀宜罢。”奏可。尼雅斯拉鼎，赛音谔德齐之长子也。
己丑，命梅国宝袭其父应春泸州安抚使职。初，泸州尝降宋，应春为前重庆制置使张珏所杀。国宝诣阙诉冤，诏以珏畀国宝，使复其父仇，时珏在京兆，解弓弦自缢死。国宝请赎还泸州军民之为俘者，从之。
日本杀国使杜世忠等，征东元帅实都、洪俊奇请自率兵往讨；廷议姑少缓之。
庚子，发侍卫军三千浚通州运粮河。
江淮行省左丞夏贵请老，从之，仍官其子孙。
辛丑，以广中民不聊生，召右丞达春、左丞吕师夔，廷诘坏民之由，命页迪密实、贾居贞行宣慰司往抚之。师夔至，廷辩无验，夏命还省治事。
三月，癸卯，命王积翁入领省事；中书省臣以为不可，改户部尚书。
甲辰，帝幸上都。时上都留守阙，宰相进拟十数人，皆不称旨。帝顾贺仁杰曰：“无以易卿者。”遂授之。仁杰善于其职，每岁春秋行幸，供亿未尝阙。
乙卯，立都功德使司，掌帝师所统僧人并吐番军民等事。
初，安西王既薨，召其相赵炳入见，因言陕西运使郭琮、郎中郭叔云不法事，帝怒，遣使偕炳往按其罪。至则琮等矫世子阿南达旨，收炳及妻子囚之平凉北崆峒山。炳子仁荣上诉，诏遣使驰往脱炳，且械琮党偕来。琮等留使者，醉以酒，先遣人毒炳于狱中，帝闻之，大怒，琮至，亲鞫之，伏辜，命仁荣手刃琮及叔云于市，籍其家畀之。仁荣曰：“不共戴天之人所有，何忍受之！”帝称善，别赐钞二万缗，为治丧具。寻赠炳中书左丞，谥忠愍。
赵炳之死也，与王府相商挺无预；会王府女奚有预郭琮之谋者，临刑，望以求生，语连挺及其子?献，帝怒，召挺，拘炳家，?献下狱，命诸儒谳其罪。吏部尚书青阳梦炎曰：“臣宋人，不知挺向来之功可补今之过否？”帝不悦曰：“是同类相助之词也。”符宝郎董文忠曰：“梦炎不知挺何如人，臣以曩时推戴之功语之矣。”帝良久曰：“其事果何如？”文忠曰：“臣目未睹，耳固闻之，杀人之谋，挺不与也！”帝默然，久之，始得释。
先是，索多军士扰民，故南剑等路民复叛，及蒙古岱往招徕之，民始获安。夏，四月，壬申朔，诏以蒙古岱仍行省福州。
癸酉，南康杜可用叛，命史弼讨擒之。
乙酉，以太常乐付太常寺。
丁亥，立杭州路金玉总管府。
五月，甲辰，作行宫于察罕诺尔。
癸丑，诏云南行省发四川军万人，命铎喇哈领之，与前所遣将同征缅国。
移福建行省于泉州。
高丽国王暙，以民饥乞贷粮万石，许之。
甲寅，汀、漳叛贼廖得胜伏诛。
六月，丁丑，索多部下聚党于海道劫夺商贷，范文虎招降之，复议置于法。
阿塔哈等请罢江南所立税课提举司，阿哈玛特力争，诏御史台选官检核，具实以闻，遂遣布噜哈达等检核江淮行省钱谷。
壬辰，召范文虎，议征日本。
命江淮等处颁行钞法，废宋铜钱。
秋，七月，己酉，立行省于京兆，以前安西王相李德辉为参知政事，兼领钱谷事。
徙泉州行省于隆兴。
戊午，以参知政事郝祯、耿仁并为中书左丞。
阿哈玛特在位日久，益肆贪横，援引二人骤升同列，阴谋交通，专事蒙蔽，逋赋不蠲，众庶流移，京兆等路岁办课至五万四千锭，犹以为未实。民有附郭美田，辄取为己有。内通货贿，外示威刑，廷中相视，无敢论列。有宿卫士洛阳秦长卿者，上书发其奸，事下中书，中贵人力为救解，议遂寝。阿哈玛特大恨长卿，以铁冶事诬逮下吏，籍其家，使狱束杀之。其后阿哈玛特虽诛，而长卿之冤终不白。
用姚演言，开胶东河，及收集逃民屯田涟、海。
初，中书以领大农事张立道熟于云南，奏授大理等处巡行劝农使。
其地有昆明池，介碧鸡、金马间，环五百馀里，夏潦暴至，必冒城郭。立道求泉源所自出，役丁夫二千人治之，泄其水，得壤地万馀顷，皆为良田。爨、僰之人，虽知蚕桑而未得其法，立道始教之饲养，收利十倍于旧，云南由是益富。庶罗诸山蛮慕之，相率来降，收其地，悉为郡县。除立道忠庆路总管。
时云南未知尊孔子，祀王羲之为先师。立道首建孔子庙，置学舍，劝土人子弟以学，择蜀士之贤者迎以为师，岁时率诸生行释菜礼，人习礼让，风俗稍变。
至是入朝，力请于帝，以云南王子额森特穆尔袭王爵，帝从之。遂命立道为临安、广西道宣抚使兼管军招讨使。立道，大名人也。
乙丑，罢江南财赋总管府。
割建康民二万户种秫，岁输酿米三万石，官为运至京师。
己巳，遣中使历江南名山，访求高士。且命持香币诣信州龙虎山、临江阁阜山、建康三茅山，皆设醮。
八月，庚午朔，萧简等十人历河南五路，擅招阑遗户，事觉，谪其为首者从军自效，馀皆杖之。
乙亥，改蒙古侍卫总管为蒙古待卫亲军都指挥使司。
戊寅，占城、马八儿国皆遣使奉表称臣，贡宝物犀象。占城近琼州，顺风舟行一日可抵。海外诸蕃国唯马八儿与俱蓝为之纲领。上年冬，遣兵部侍郎嘉珲迪等与索多使占城，谕其王入朝，及是乃遣使内附。
丁亥，集贤院大学士兼国子祭酒许衡致仕，皇太子请以其子师可为怀孟路总管，以便侍养，且遣使谕之曰：“公毋以道不行为忧也，公安，则道行有时矣。”
翰林学士承旨姚枢卒，谥文献。枢含弘仁恕，未尝疑人欺己；有负其德，亦不留怨；忧患之临，不见言色；有来即谋者，必反复告之。
戊戌，高丽王王暙来朝，且言将益兵三万征日本。于是以范文虎、实都、洪俊奇为中书右丞，李庭、张巴图为参知政事，并行中书省事。水军万户都元帅张禧请行，即日拜行省平章政事，与文虎、庭等率舟师泛海东征。至日本，禧即舍舟，筑垒平湖岛，约束战舰，各相去五十步止泊，以避风涛触击。已而飓风大作，文虎、庭战舰悉坏，禧所部独完。
漳州陈吊眼，聚党数万，劫掠汀、漳。是月，加鄂勒哲图镇国上将军、福建等处征蛮都元帅，率兵五千往讨，赐翎根甲，面谕遣之，且曰：“贼苟就擒，听汝施行。”
时黄华聚党三万人扰建宁，号“头陀军”。鄂勒哲图先引兵鼓行压其境，军声大震，贼惊惧纳款。鄂勒哲图许以为副元帅，凡征蛮之事一以问之，且虑其奸诈莫测，因大猎以耀武。适有一周?翔空，鄂勒哲图仰射之，应弦而落，遂大猎，所获山积，华大悦服，鄂勒哲图乃闻于朝，请与之俱讨贼，朝廷从之，授华征蛮副元帅，与鄂勒哲图同署。华遂为前驱，破其五寨。
九月，壬子，帝至自上都。自是夏往避暑，秋还京师，岁以为常。
冬，十月，壬午，诏立陕西、四川等处行中书省，以布哈为右丞，李德辉、汪惟正并左丞。
初，罗施鬼国既降复叛，诏云南、湖广、四川合兵三万人讨之。兵且压境，适李德辉在播州，乃遣安珪驰驿止三道兵勿进，复遣张孝思谕鬼国趣降。其酋阿察，熟德辉名，曰：“是活合州李公耶！其言明信可恃。”即身至播纳款。德辉以其事上闻，乃改鬼国为顺元路，以阿察为宣抚使。
时有以受鬼国马千数谮德辉于朝者，帝曰：“是人朕所素知，虽一羊不妄受，宁有是耶！”及左丞之命下，而德辉已卒。蛮夷哭之，哀如私亲，为位而祭者动辄千百人。合州安抚使王立，衰绖率吏民拜哭，声震山谷，为发百人护丧。兴元、播州安抚使何彦清率其民立庙祀之。
甲申，诏龙虎山天师张宗演赴阙。
己丑，命达实为招讨使，佩金虎符，往求河源。达实受命而行，四阅月始抵其地。还，图其形热来上，言：“河出吐蕃朵甘思西鄙，有泉百馀泓，沮洳散涣，弗可逼视，方可七八十里，履高山下瞰，灿若列星，以故名鄂端诺尔，鄂端，译言星宿也。群流奔凑，近五七里，汇为二巨泽，名鄂博诺尔。自西而东，连属吞噬，行一日，迤逦东鹜成川，号齐必勒河。又二三日，水西南来，名伊尔齐，与齐必勒河合。又三四日，水南来，名呼兰。又水东南来，名伊拉齐，合流入齐必勒。其流浸大，始名黄河，然水犹清，人可涉。又一二日，岐为八九股，名也孙斡伦，译言九渡，通广五七里，可度马。又四五日，水浑浊，土人抱革囊骑过之。自是两山峡束，广可一里、二里或半里，其深叵测。朵甘思东北有大雪山，名伊尔玛布谟喇，其山最高，译言腾格尔哈达，即昆?亶也。自八九股水至昆?亶，行二十日。昆仑以西，山皆不穹峻。其东，山益高，地益渐下，岸狭隘，有孤可一跃而越之外。行五六日，有水西南来，名纳邻哈喇，译言细黄河也。又两日，水南来，名奇尔穆苏。二水合流入河，河水北行，转西，流过昆?亶北，向东北流，约行半月，至贵德州，地名笔齐里，始有州治、官府。又四五日，至积石，即《禹贡》之积石也。自发源至汉地，南北涧溪，细流傍贯，莫知纪极。山皆草石，至积石方林木畅茂。世言河九折，盖彼地有二折焉。”
丙申，始制象轿。吏部尚书刘好礼言：“象力甚巨，上往还两都，乘舆驾象，万一有变，从者虽多，何力能及！”未几，象惊，几伤从者，好礼，祥符人也。
十一月，乙巳，置泉府司，掌领御位下及皇太子、皇太后、诸王出纳金银事。
戊申，中书省议流通钞法，凡赏赐宜多给币帛，课程宜多收钞，制可之。
丁巳，北京行省平章政事廉希宪薨，年五十。
希宪尝戒其子曰：“丈夫见义勇为，祸福无预于己。谓皋、夔、稷、契、伊、傅、周、召为不可及，是自弃也。天下事苟无牵制，三代可复也。”又曰：“汝读《狄梁公传》乎？梁公有大节，为不肖子所堕，汝辈宜慎之。”后追封魏国公，谥文正，又追封恒阳王。
壬戌，诏江淮行中书省括巧匠；未几，赐将作院工匠银钞、币帛；旋敕逃役之民窜名匠户者，复为民。
甲子，诏颁《授时历》。
初，帝命王恂、许衡、杨恭懿及同知太史院事郭守敬遍考历书，昼夜测验，创立新法，参以古制推算，极为精密，至是历成。守敬与恂等同奏言：“自汉以后，历经七十改，创法者十有三家。今所考正凡七事：一曰冬至，二曰岁馀，三曰日躔，四曰月离，五曰入交，六曰二十八宿距度，七曰日出入昼夜刻。所创法凡五事：一曰太阳盈缩，二曰月行迟疾，三曰黄赤道差，四曰黄赤道内外度，五曰白道交周。其馀正讹补阙，盖非一事。”奏上，赐名《授时历》，颁之天下。自是八十年间，司天之官遵而用之，靡有差忒。凡日月薄食，五纬陵犯，彗孛飞流，晕珥虹蜺，精祲云气，诸系占候者，俱在简册。
丁卯，遗宣慰使嘉珲迪、孟庆元等持诏谕占城国主，令其子弟或大臣入朝。
昭文馆大学士窦默卒。默每论国家大计，面折廷诤，人谓可方汲黯。帝尝曰：“朕求贤三十年，得一窦汉卿及李俊民。”又曰：“如窦汉卿之心，姚公茂之才，合而为一，可谓全人矣。”公茂，枢字也。默后累赠太师，追封魏国公，谥文正。俊民，泽州人。精于邵雍皇极数。时知数者无如刘秉忠，亦自以为弗及。帝在潜邸，尝问以祯祥，及即位，其言皆验，而俊民已卒，赐谥庄静先生。
十二月，庚午，杀江淮行省平章政事阿里布、右丞雅克特穆尔、左丞崔斌。斌既发阿哈玛特奸蠹，海内称快。未几，斌迁江淮行省左丞，阿哈玛特虑其害己，乃奏遣布拉噶达尔、刘思愈检核江南行省钱谷，诬构斌与阿里布等盗官粮四十七万石，因奏罢宣课提举司及擅易命官八百馀员，自分左右司官，铸银铜印。命都事刘正等往案，狱弗具，复遣参政张澍等杂治之，竟置三人于死。斌有文学，达政术，副阿尔哈雅取荆湖、广海，屡建大功，多所全活。太子闻杀斌，方食，投箸恻然，遣使止之不及。天下闻而冤之。
辛未，高丽国王王暙，领兵万人，水手万五千人，战船九百艘，粮十万石，出征日本，给右丞洪俊奇等战具，高丽国铠甲战袄。谕诸道：“征日本兵取道高丽，毋扰其民。”
癸酉，以高丽国王王暙为中书右丞相。
乙酉，淮西宣慰使昂吉尔请以军士屯田，阿达哈等以发民兵非便，宜慕民愿耕者耕之，且免其租三年，从之。
鄂勒哲图既破陈吊眼，复与副帅高兴讨陈桂龙等，直抵其壁。贼乘高瞰下，人莫敢进，兴命人挟束薪蔽身，进至山半，弃薪而退，如是六日，诱其矢石殆尽，乃爇薪焚栅，斩首二万级。桂龙遁走入畲洞。
甲午，大都重建太庙成，自旧庙奉迁神主于祏室，遂行大享之礼。
丙申，敕镂板印造帝师帕克斯巴新译《戒本》五百部，颁降诸路僧人。
敕：“擅据江南逃亡民田者，罪之。”
是岁，改建宁、雷州、廉州、化州、高州为路，以肇庆路隶广南西道。
赈巩昌、常德路饥民，仍免其徭役。
历史大事
白朴写《墙头马上》
白朴，字仁甫，一字太素，号兰谷先生，奥州（今山西河曲旧县）人。生于金末乱世，后流寓河北真定（今河北正定），曾在大都 （今北京）参加“玉京书会”，是元代最早的杂剧作家之一。世祖至元十七年（1280），徙居建康（今江苏南京），卒于武宗至大三年（1310）以后，白朴一生自编杂剧十六种（现存两种），《墙头马上》为其代表作。此剧描写李千金与裴少俊不顾父母反对、自由结合的故事，情节曲折，结构严谨，堪称佳作。白朴另著《天籁集》，收词二百余首，后附散曲四十首。
戏曲家关汉卿生于金末，死于宋亡以后。号已斋叟，大都（今北京）人。曾任太医尹。有杂剧六十余种，今存《窦娥冤》、《拜月亭》等十三种，另有散曲、小令及杂剧残本等。
都实探求黄河之源
黄河究竟发源何处，前人曾作过不少探求，但始终未到达真正的源头。元朝统一全国后，“薄海内外，人迹所及，皆置驿传，使驿往来，如行国中”，这为河源的探索创造了极为便利的条件。至元十七年（1280）初，世祖下诏乃命女真蒲察氏都实为招讨使，佩金虎符，西行探求河源。同年四月，都实抵达河州（今甘肃临夏），然后东行六十里至宁河驿，再西南行六十里到杀马关山，沿山上行四个月，找到了黄河源地火敦脑儿（汉译为星宿海）。冬，都实还京师，献河源图及欲设城市位置图。世祖乃任都实为吐蕃等处都元帅，使领内地工匠，前往河源建城。仁宗延祐二年（1315），翰林学士潘昂霄从都实之弟阔阔出口中得到都实探求河源的经过，撰成《河源志》。
弘安之役
第一次远征日本失败后，忽必烈一方面遣礼部侍郎杜世忠、兵部侍郎何文著等出使日本。一方面下令扬州、湖南、赣州、泉州四行省制造战船六百只，准备发动新的战争。杜世忠等一到日本，即被处死。至元十七年（1280）二月，杜世忠等被杀消息传到元廷。五月，忽必烈召范文虎至大都（今北京），商议用南宋降军“新附军”侵日计划。八月，下诏招募征日本士卒。十八年正月，特设征东行省（又称日本行省），命行省右丞相阿剌罕、右丞范文虎领新附军及应募江南士卒十万人，行省右丞忻都、洪茶丘及都元帅金方庆领蒙古、汉军及高丽军四万人，两路远侵日本。二月，诸将陛辞。五月，忻都、洪茶丘等率四万人先行，乘船九百艘，从合浦（今朝鲜马山）启程，进攻日本对马、一歧岛，在筑前志贺岛登岸。日本守军筑营垒于箱崎、今津沿岸，元军不能胜，退至鹰岛。六月，阿剌罕以病辞行，命阿塔海代为总军。十八日，范文虎等率江南军十万，乘战船三千五百艘从庆元（今浙江宁波）出发，抵日本平户岛，与忻都等军会合。由于诸将意见分歧，不相统属，元军驻鹰岛一月，逗留不进。八月一日夜，台风大作，波涌如山，元舰彼此相连，难以挪动，结果“震撼击撞，舟坏且尽，军士号呼溺死海中如麻”。五日，范文虎等择好船逃归，弃士卒十余万于岛上。日本守军乘机大举进攻，元军惨败，十四万人返回者只有不足三万人。此次战役发生在日本后宇多天皇弘安四年，故史称“弘安之役”。
杜万一以白莲教聚众反
杜万一，又名杜可用，都昌（今江西都昌）人。他以白莲教组织民众，于至元十七年（1280）四月在都昌发动起义，号杜圣人，改元万乘、自称天王，以谭天麟为副天王，都昌西山寺僧为国师，曹某为丞相，有众万余。江推行省参知政事史弼、江西行省参知政事贾居贞联兵进讨。贾居贞命方招讨率军装扮成商人、农民，伏兵甲舟中，偷袭起义军。杜万一及丞相曹某被捕，死于龙兴（今江西南昌）。
张弘范逝世（1238－1280）。弘范字仲畴。
姚枢逝世（1203－1280）。枢字公茂，柳城（今河南西华西）人，官至翰林学士承旨。
窦默逝世（1196－1280）。默字子声，又字汉卿，肥乡（今属河北）人，官至昭文馆大学士。
廉希宪逝世（1231－1280）。希宪字善甫，畏吾儿人，人称廉孟子。